迷青琐倩女离魂・混江龙
作者：郑光祖
朝代：元

paragraphs: 可正是暮秋天道，尽收拾心事上眉梢，镜台儿何曾览照，绣针儿不待拈着。
常夜坐窗前烛影昏，一任晚妆楼上月儿高。
俺本是乘鸾艳质，他须有中雀丰标。
苦被煞尊堂间阻，争把俺情义轻抛。
空误了幽期密约，虚过了月夕花朝。
无缘配合，有分煎熬。
情默默难解自无聊，病恹恹则怕知道。
窥之远，天宽地窄；染之重，梦断魂劳！。